Nie plek vir witte in Zambië se nuwe regering – praag.co.za — 20 jaar jonk!
Scott was waarnemende president­ sedert Sata se dood. Hy was die eerste wit leier sedert die einde van apartheid.
Scott is vervang deur me. Inonge Wina, ’n voormalige minister belas met geslagsake­ en voorsitter van die Patriotic­ Front.
Scott en Lungu was voorheen in ‘n magstryd betrokke. Scott het Lungu, wat as hoofsekretaris­ vir die regerende party gedien het, kort na Sata se dood afgedank, maar moes hom later noodgedwonge weer aanstel na betogings deur ondersteuners­.
‘n Sending van die Suider-Afrikaanse Ontwikkelingsgemeenskap­ het pas die verkiesings in Zambië vry en regverdig verklaar ondanks onderlinge onverdraagsaamheid­ onder politieke­ ­partye wat tot sporadiese voorvalle­ ­van geweld gelei het.
Geen voorvalle van geweld is op stemdag self aangemeld deur die waarnemersending van nege SAOG-lidlande­ wat na die tien provinsies van Zambië ontplooi is nie.
Die verkiesing is genoodsaak deur die skielike afsterwe op 28 Oktober 2014 van pres. Michael Chilufya Sata.
Swaar reën het egter logistieke en administratiewe uitdagings ontwrig en die stemproses in die wiele gery.
“Zambië is bekend as ’n vreedsame land en ons vra alle politieke partye om op so ’n wyse op te tree dat vrede, veiligheid en stabiliteit in die land gehandhaaf­ ­word,” lui SAOG se verklaring.­
Skrywer praagGepubliseer op 27 Januarie 2015 Kategorieë Nuus, Suider-AfrikaSleutelwoord Edgar Lungu, Guy Scott, verkiesing, Zambië
Vorige Vorige artikel: Beurtkrag wag vir Namibië na SA se kragkrisis
Volgende Volgende artikel: Polisielede vas vir renosterspropery